Η επίδραση ενός προγράμματος μουσικοκινητικής αγωγής με στοιχεία θεατρικού παιχνιδιού στις λεπτές και αδρές κινητικές δεξιότητες παιδιών πρωτοβάθμιας εκπαίδευσης.
Creators: name: Μαγκούνη, Πολυξένη Γεωργίου
Publisher: name: Aristotle University of Thessaloniki
Year: 2015
Subjects: Κινητικές δεξιότητες
Μουσικοκινητική αγωγή
Θεατρικό παιχνίδι
Motor skills
Music and movement
Theatre play

description: Η απόκτηση κινητικών δεξιοτήτων θεωρείται πρωτεύον στόχος της Αναπτυξιακής Φυσικής Αγωγής καθώς βοηθάει τα παιδιά να κινούνται επιδέξια, να γνωρίζουν την κίνηση και να εκφράζονται μέσα από αυτή (Gallahue, 2002). Η ηλικία των τριών έως έξι ετών είναι η σημαντικότερη περίοδος για την ανάπτυξη των θεμελιωδών Κινητικών Δεξιοτήτων (Gallahue &amp; Donnely, 2003). Η Μουσικοκινητική Αγωγή αναφέρεται στο συνδυασμό της Μουσικής με την Κίνηση. Έρευνες έχουν δείξει ότι κινητικά προγράμματα με τη συνοδεία της μουσικής επιφέρουν μεγαλύτερη βελτίωση στην εμπέδωση θεμελιωδών κινητικών δεξιοτήτων σε σχέση με την παραδοσιακή διδασκαλία και την εξάσκηση χωρίς τη συνοδεία μουσικής. Σκοπός της παρούσας έρευνας ήταν να διερευνηθεί η επίδραση ενός προγράμματος Μουσικοκινητικής Αγωγής με στοιχεία Θεατρικού Παιχνιδιού στην ανάπτυξη Λεπτών &amp; Αδρών Κινητικών Δεξιοτήτων παιδιών Πρωτοβάθμιας Εκπαίδευσης. Στην έρευνα συμμετείχαν 66 μαθητές της Α΄ τάξης, τριών δημοτικών σχολείων του νομού Σερρών, ηλικίας 6 έως 7 ετών (Μ.Ο. : 6.8 έτη), τα οποία χωρίστηκαν σε δυο ομάδες (Πειραματική ομάδα – 33 μαθητές, και Ομάδα Ελέγχου - 33 μαθητές). H Πειραματική Ομάδα παρακολούθησε μαθήματα Μουσικοκινητικής Αγωγής με στοιχεία Θεατρικού Παιχνιδιού, συνολικής διάρκειας 12 εβδομάδων, δύο φορές την εβδομάδα. Το ίδιο διάστημα η Ομάδα Ελέγχου ακολουθούσε το τυπικό καθημερινό πρόγραμμα του σχολείου. Για την αξιολόγηση της κινητικής απόδοσης των δύο ομάδων πραγματοποιήθηκαν μετρήσεις πριν και μετά την εφαρμογή του προγράμματος (Φεβρουάριος 2014 – αρχική και Ιούνιος 2015 -τελική) με τη σύντομη έκδοση της Δέσμης Kινητικής Αξιολόγησης Bruininks Ozeretsky Test of Motor Proficiency-2, η οποία χρησιμοποιείται διεθνώς για την εκτίμηση της κινητικής απόδοσης ατόμων ηλικίας 4 έως 21 ετών. (BOT – 2, Bruininks και Bruininks, 2005). H στατιστική επεξεργασία έγινε με το στατιστικό πακέτο SPSS 21. Για την ανάλυση των αποτελεσμάτων πραγματοποιήθηκε 2-way ANOVA και t-test ξεχωριστά για κάθε ομάδα πριν και μετά το πρόγραμμα παρέμβασης. Τα αποτελέσματα έδειξαν ότι στην Πειραματική Ομάδα υπήρξε στατιστικά σημαντική βελτίωση του συνολικού δείκτη επιδεξιότητας μετά το παρεμβατικό πρόγραμμα (p &lt; .001), ενώ στην ομάδα ελέγχου δεν υπήρξε στατιστικά σημαντική διαφορά (p = .34). Από τα αποτελέσματα προκύπτει το συμπέρασμα ότι το πρόγραμμα Μουσικοκινητικής Αγωγής, σε συνδυασμό με το Θεατρικό Παιχνίδι έδρασε θετικά στην ανάπτυξη των Κινητικών Δεξιοτήτων.
description: The acquisition of motor skills is considered as a primary goal of the Developmental Physical Education as it helps children to move skilfully, knowing the move and express themselves through this (Gallahue, 2002). The age of three to six years is the most important period for the development of fundamental motor skills (Gallahue &amp; Donnely, 2003). The Music and Movement Education refers to the combination of Music and Movement. Surveys have shown that movement programs with the accompaniment of music bring greater improvement in consolidating fundamental motor skills compared to the traditional teaching and practicing without musical accompaniment. The purpose of this study was to investigate the effect of a Music and Movement Education program with elements of Theatre Play in the development of Fine and Gross Motor Skills of Primary Education children. The survey involved 66 first class students, from three elementary schools in Serres prefecture, aged 6-7 years (mean: 6.8 years), which were divided into two groups (Experimental group - 33 students, and Control Group - 33 students). The Experimental Group frequented music and movement program with elements of theatre play, for 12 weeks, twice a week. At the same time the control group followed the typical daily school program. To evaluate both groups’ motor performance measurements were made before and after the implementation of the program (February 2014 - initial and June 2015 -terminal), with the short version of Bruininks Ozeretsky Test of Motor Proficiency-2, which is internationally used to estimate motor performance of people aged 4 to 21 years. (BOT - 2, Bruininks and Bruininks, 2005). Statistical analysis was done with the statistical package SPSS 21. Το analyse the results 2-way ANOVA and t-test performed for each group before and after the intervention program. The results showed statistically significant improvement of the overall competence indicator of the experimental group after the interventional program (p &lt; .001), while in the control group there was no statistically significant difference (p = .34). From the results it can be concluded that the music and movement education program, in conjunction with Theater Play acted positively to the development of motor skills.